BCP เผยบริษัทย่อยถือหุ้นใน Nido เพิ่มเป็น 96.98% จาก 81.25%
BCP เผยบริษัทถือหุ้นใน Nido ธุรกิจสำรวจ-ผลิตปิโตรเลียม เพิ่มเป็น 96.98% จาก 81.25%
8 ธ.ค. 2559

บริษัทบางจากปิโตรเลียม จำกัด (มหาชน) หรือ BCP ระบุว่า ตามที่บริษัท BCP Energy International Pte.Ltd. (BCPE) ซึ่งเป็นบริษัทย่อย ได้เพิ่มทุนตามสัดส่วนการถือหุ้นเดิมในบริษัท Nido Petroleum จำกัด (Nido) มูลค่า 25.94 ล้านดอลลาร์ออสเตรเลีย สำหรับการเจาะหลุมประเมินบริเวณพื้นที่ Mid-Galoc ของแหล่งผลิตน้ำมันดิบ Galoc ประเทศฟิลิปปินส์นั้น ภายหลังกระบวนการเพิ่มทุนของ Nido แล้วเสร็จ BCPE มีสัดส่วนการถือหุ้นใน Nido เพิ่มขึ้นจาก 81.25% เป็น 96.98% เนื่องจากผู้ถือหุ้นรายย่อยของ Nido บางรายไม่ได้ใช้สิทธิในการเพิ่มทุนนี้